আর্ল হলিম্যান
হেনরি আর্ল হলিম্যান (ইংরেজি: Henry Earl Holliman; জন্ম: ১১ সেপ্টেম্বর ১৯২৮) হলেন একজন মার্কিন অভিনেতা, গায়ক ও সমাজকর্মী। তিনি মূলত ১৯৫০-এর দশক ও ১৯৬০-এর দশকে পশ্চিমা ও নাট্যধর্মী চলচ্চিত্রে চরিত্রাভিনেতা হিসেবে অভিনয় করতেন। তিনি দ্য রেইনমেকার (১৯৫৬) চলচ্চিত্রে অভিনয় করে সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং ডেল্টা (১৯৯২)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন পান। এছাড়া তিনি টেলিভিশন ধারাবাহিক পুলিশ ওম্যান-এ ১৯৭৪ থেকে ১৯৭৮ সাল পর্যন্ত সার্জেন্ট বিল ক্রোলি চরিত্রে অভিনয় করেন।